следва да бъдат включени в приложение VIII към Регламент (ЕО) No 889/2008. Освен това експертната група препоръча за гума тара на прах, лецитините, глицерола, гума локуст бийн, гума джелан, гума арабика, гума гуар и карнаубовия восък да се изиска да бъдат произвеждани по биологичен начин. С цел стопанските субекти да разполагат с достатъчно време да се адаптират към новото изискване, следва да им се предостави тригодишен преходен период.
 (6)
 В приложение VIIIa към Регламент (ЕО) No 889/2008 някои наименования на добавките са посочени неясно и за да се избегне объркване е необходимо преформулиране.
 (7)
 Поради това Регламент (ЕО) No 889/2008 следва да бъде съответно изменен.
 (8)
 Мерките, предвидени в настоящия регламент, са в съответствие със становището на Комитета по биологично производство,
 ПРИЕ НАСТОЯЩИЯ РЕГЛАМЕНТ:
 Член 1
 Регламент (ЕО) No 889/2008 се изменя, както следва:
 1)
 Приложение I се заменя с текста на приложение I към настоящия регламент;
 2)
 Приложение II се заменя с текста на приложение II към настоящия регламент.
 3)
 Приложение VI се заменя с текста на приложение III към настоящия регламент;
 4)
 Приложение VIII се заменя с текста на приложение IV към настоящия регламент;
 5)
 Приложение VIIIa се заменя с текста на приложение V към настоящия регламент.
 Член 2
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 17 декември 2019 година.
 За Комисията
 Председател
 Ursula VON DER LEYEN
 (1) ОВ L 189, 20.7.2007 г., стр. 1.
 (2) Регламент (ЕО) No 889/2008 на Комисията от 5 септември 2008 г. за определяне на подробни правила за прилагането на Регламент (ЕО) No 834/2007 на Съвета относно биологичното производство и етикетирането на биологични продукти по отношение на биологичното производство, етикетирането и контрола (ОВ L 250, 18.9.2008 г., стр. 1).
 (3) Окончателен доклад за торовете III https://ec.europa.eu/info/sites/info/files/food-farming-fisheries/farming/documents/final-report-egtop-fertilizers-iii_en.pdf.
 (4) Окончателен доклад за продуктите за растителна защита IV https://ec.europa.eu/info/publications/egtop-reports-organic-production_en.
 (5) Окончателен доклад за фуражите III и храните V https://ec.europa.eu/info/publications/egtop-reports-organic-production_en.
 (6) Окончателен доклад за храните IV и окончателен доклад за фуражите III и храните V https://ec.europa.eu/info/publications/egtop-reports-organic-production_en.
 ПРИЛОЖЕНИЕ I
 „ПРИЛОЖЕНИЕ I
 Торове, подобрители на почвата и хранителни вещества, посочени в член 3, параграф 1 и член 6г, параграф 2
 Забележка:
 A: разрешени съгласно Регламент (ЕИО) No 2092/91, като разрешението е продължено с член 16, параграф 3, буква в) от Регламент (ЕО) No 834/2007
 Б: разрешени съгласно Регламент (ЕО) No 834/2007.
 Разрешение
 Наименование
 Съставни продукти или продукти, съдържащи само материалите, изброени по-долу
 Описание, изисквания към състава, условия за употреба
 A
 Оборски тор
 Продукт, включващ смес от животински екскременти и растителни съставки (постеля за животни)
 Забранен е произходът от интензивни животновъдни стопанства
 A
 Изсушен оборски тор и изсушен тор от домашни птици
 Забранен е произходът от интензивни животновъдни стопанства
 A
 Компост от твърди животински екскременти, включително птичи тор и компостиран оборски тор
 Забранен е произходът от интензивни животновъдни стопанства
 A
 Течни животински екскременти
 Използва се след контролирана ферментация и/или подходящо разтваряне
 Забранен е произходът от интензивни животновъдни стопанства
 Б
